Diari Oficial de la Generalitat Valenciana


Sumari del DOGV 8025, del 24-04-2017 (2017/2811)

RESOLUCIÓ de 30 de març de 2017, de la Presidència de la Generalitat, per la qual s'aprova la bandera del municipi de l'Orxa (Alacant).
---------------------------------------------------------------------------------------------------------------------------------------

### Dades del document

Número de DOGV
:   8025

Data del DOGV
:   24-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2811


Data del document
:   30-03-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * Orxa, l'

RESOLUCIÓ de 30 de març de 2017, de la Presidència de la Generalitat, per la qual s'aprova la bandera del municipi de l'Orxa (Alacant). [2017/2811]  
El municipi de l'Orxa (Alacant), en la sessió del Ple de l'Ajuntament de data 8 de juliol de 2016, va adoptar l'acord d'aprovació de la bandera municipal, perquè el represente i simbolitze, atenent a l'informe realitzat pel Consell Tècnic d'Heràldica i Vexil·lologia en la sessió de data 17 de desembre de 2015.  
El Consell Tècnic d'Heràldica i Vexil·lologia, en la sessió de data 25 de novembre de 2016, ha emés dictamen favorable a la proposta de la bandera municipal i ha revisat la representació gràfica, en la sessió de 27 de gener de 2017, considerant-la correcta i d'acord amb la seua descripció.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Per aquests motius, i fent ús de les atribucions conferides per la legislació vigent, resolc:  
Aprovar la bandera del municipi de l'Orxa (Alacant), que queda organitzada de la manera següent:  
«Bandera de proporcions 2:3. Partida pel mig en horitzontal. En la primera meitat, de blanc o gris perla, una creu grega de roig; en la segona meitat, de blau, i al centre, un castell groc, amb tres torres, maçonat i aclarit de negre, damunt d'una muntanya del seu color.»  
  
Contra aquesta resolució, les persones interessades podran interposar directament el recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, el recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el DOGV, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar un recurs en via administrativa, sense perjuí de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el DOGV.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 30 de març de 2017.- El president, p. d. (R 12.02.2016; DOCV 17.02.2016), el secretari autonòmic de Presidència: Andreu Ferrer Bautista.